stanford-oval/wikipedia huggingface dataset:
ניגוני מירון
רשימה חלקית של הניגונים

ניגון בר יוחאי - הלחן המזרח אירופאי המפורסם. (ישנם עוד גרסאות ללחן הזה הנפוצות בקרב קהילות אחרות, וראה באתר הזמנה לפיוט).
ניגון ואמרתם כה לחי.
ניגון אמר רבי עקיבא.
ניגון לכבוד התנא האלוקי - פתחו לי שערי צדק.
ניגון הרידב"ז - רבי יעקב דוד וילובסקי בן זאב (המכונה הרידב"ז), שכיהן כרבה של סלוצק, עבר לארצות הברית ועלה לארץ ישראל בשנת 1905. הקים ישיבה בעיר צפת ועמד בראשה. הרידב"ז היה מוכר גם בכינוי הסלוצקר ר'ב ונפטר בשנת תרע"ב (1913). ומעשה בניגון שהיה כך היה: הרידב"ז התגורר בעיר העתיקה בצפת בשכנות לר' שמעון קלרינטר על שם היותו מנגן בקלרינט ניגוני מירון והגליל. אבל כל אימת שהיה יוצא מביתו ורואה את ר' שמעון יושב בפתח חצר הבית ומנגן לעצמו ניגוני מירון היה נעמד בסמוך אליו ומאזין לנגינתו. באחת הפעמים שאל הרידב"ז את ר' שמעון "במה אני יכול לגמול לך על ההנאה שאתה גורם לי בנגינתך?" ועל כך השיב לו ר' שמעון קלרינטר: "כשם שאני שכן שלך בחיים אני מבקש להיות שכן שלך גם בעולם הבא". הבטיח לו הרידב"ז למלא בקשתו והלך לדרכו. לימים רכש הרידב"ז שתי חלקות קברים בבית העלמין הישן בצפת עבורו ועבור אשתו וכאשר נפטר הרידב"ז קברו אותו בחלקה שרכש וחצבו בסלע קבר גם לאשתו וכיסו אותו בעפר. זמן קצר לאחר מכן נפטר ר' שמעון קלרינטר בשבת הסמוכה לראש השנה ובימים ההם נהגו לקבור נפטרים גם בראש השנה שחל להיות בשבת הסמוכה לשני ימים של ראש השנה. וכדי להימנע מחציבה בסלע בדקו ומצאו שהקבר בסמוך לרידב"ז מוכן לקבורה וקברו בו את שמעון קלרינטר. וזה מקור לשם של הניגון שמנגנים במירון ניגון הרידב"ז
ניגון אשרינו מה טוב חלקינו מאת יוסף שפירא
ניגון מי לכם פה מאת יוסף שפירא
ניגונו של הרב דוד בידרמן מירושלים. על פי המסורת קנה הרב דוד ניגון זה מנבלן ערבי בשער יפו.
ניגון חצר עבו, ניגון המושר בתחילת תהלוכת ספר התורה מחצר עבו.
ניגון שפר, ניגון מירוני מפורסם המושר לרוב בחתונות חרדיות כריקוד הורה. ניגון הזה היה חביב במיוחד על חיים שפר– איש מירון בכל מאודו. מכיוון שהכליזמרים בימים ההם לא ידעו לקרוא תווים, הדרך היחידה לבקש מהם ניגון מסוים הוא לבקש מהכליזמר לנגן: "ניגון עלינשטיין" או "אשר זעליגס ניגֶן", וכך גם הניגון שהיה נוהג לבקש חיים שפר ולשלם לכליזמר עבור הניגון שברבות השנים מזהים אותו כניגון שפר או ביידיש טבריינית שַפָרְס ניגון.
ניגון תחיית המתים (או ברויגז טאנץ), לצלילי ניגון זה מותאמת הצגת פנטומימה של שני רקדנים שרבים ובשוגג אחד הורג את השני, לאחר בכיות לפתע קם 'המת' לתחייה.
ניגון רבי יוחנן הסנדלר (מוכר גם כ'אם תמצאו את דודי').
שיר עם יווני "Misirlou".
ניגונו של הרב ישעיהו אשר זעליג מרגליות ("משה אמת").
ניגונו של חיים אטיק ("עוזר דלים").
ניגון עלינשטיין (מוכר גם כ'רבי מאיר אומר'): הניגון המוכר כ"עלֶנשטיינס ניגען" נקרא על שמו של ר' אברהם עלינשטיין – איש הגליל, שהתגורר בביירות, לבנון והקפיד להגיע בל"ג בעומר למירון לבקש את הכליזמר לנגן את הניגון האהוב עליו ולצאת בריקוד.
ניגונו של 'נפתלי ממטולה'.
ניגוני נפתלי ברנדוויין.
ניגון 'צהלי ורוני חטיבה שבע' (המילים של הרב נריה).
ניגון 'ממירון שם רבי שמעון'.
מרש אבל של הטורקים בשעת יציאתם מהארץ אחרי מלחמת העולם הראשונה.
ניגוני חתונה ארצישראלים ישנים.
הערות שוליים

↑  למשל השיר הפופולרי פּאַפּיראָסן.
↑  עטיפות הדיסקים של שמואל ניימן, חיליק פרנק ועוד. נגן הקרלנית דב זילברמן נסע לפני הפקת תקליט ניגוני מירון לבית ג'ן שם שרו איתו את הניגונים במדויק. 
ראו גם יונה סוקולובסקי, מירון בימים אחרים, באתר News1 מחלקה ראשונה, 3 באוקטובר 2005: "בחשכה הגיעו דרוזים מחורפיש ומבית ג'ן. צ'רקסים מריחניה. נוצרים מגוש חלב. מוסלמים מעלמה ומעין זיתים. לבשו את מיטב בגדיהם וכלי נשקם באבנטיהם. בחבורות הופיעו. עליזים ומגחכים. הם יצרו מעגל סביב מעגל של יהודים ורקדו דבקה. ליוו עצמם בחלילים ובתופים. במהרה הוקפו במעגלי יהודים שרקדו עימהם. ילדים נדחפו בין רגלי הרוקדים לחזות בערביים. אחר שעה כבר פיזמו יהודים אשכנזיים מירושלים את הנעימות של הערביים מהגליל. דוברי ערבית שיננו את המלים. שירים ומנגינות אלו נקלטו היטב. זימרו אותן בחתונות ובמסיבות. משנפוצה המנגינה ביישוב היהודי נמצא מי שחיבר לה מלים בעברית, מעבד הכין אותה לשירת מקהלה, תנועות הנוער הדפיסו את השיר בחוברות שירים עם שם מחבר המלים ואת התווים ציינו כ "מנגינה יהודית עממית"...".
לקריאה נוספת ראו עוד בקהילות המבשר גיליון 157, י"ז באייר תשע"ב.
חיים שפר
מוסא ברלין ותזמורתו באירוע ז' באדר במירון, 2014
סאלו (מאכל)

| --- | --- |

 
 מאכלים
 סוג:  קותל חזיר 
 מרכיבים עיקריים:  fatback 
 
גוש סאלו ליטאי
סאלו (ברוסית ואוקראינית: са́ло, בפולנית: słonina, בהונגרית: szalonna, ברומנית, בבולגרית ובמקדונית: сланина, slănină סלנינה) הוא מאכל מרכז ומזרח אירופאי מסורתי העשוי מפיסות שומן חזיר מומלח ומתובל. הגרסאות המזרח אירופאיות הן לרוב שומן מומלח או כבוש בלבד, ללא תיבול. שם המאכל בא מהשורש הסלאבי "סול" או "סאל" שמשמעו מלח, והמילה "סולונינה" ברוסית ואוקראינית משמעה כל סוג של בשר מומלח, למשל קורנד ביף. סאלו אינו מעובד כמעט כלל ואינו מכיל בשר אלא שומן בלבד. הגרסה האיטלקית הדומה לסאלו נקראת לארדו (Lardo).
שימור

הסאלו מומלח ולעיתים מעושן (בעיקר בבלקן), ונשמר במקום קר ואפל כמרתף, בו יוכל להישמר כשנה. על מנת לשפר את הטעם יש המצפים את הסאלו בשכבה עבה של פפריקה או פלפל שחור, תיבול הנפוץ יותר במרכז אירופה. השומן נחתך לגודל נוח של כ 15X20 ס"מ ונמרח במלח. הפיסות מונחות עם העור מטה בתיבות עץ או חביות ובין השכבות מפזרים מלח בעובי של כ-1 ס"מ.
אם סאלו אוחסן למשך זמן רב מדי או שנחשף לשמש, השומן מתחיל להתחמצן והשכבה החיצונית מצהיבה ומקבלת טעם מריר. השימושים המסורתיים בסאלו שאינו מתאים לאכילה הם שימון מגפי עור לשם דחיית מים, פיתיון במלכודות עכברים או הכנת סבון ביתי.
במטבח

ניתן לאכול סאלו כפי שהוא, אך ניתן גם להשתמש בו כשומן בסיס לטיגון, לבשלו או לטגנו עם שום לתיבול מרק בורשט. פיסות קטנות של סאלו מוכנסות גם לתערובת של נקניקים ונקניקיות. פרוסות דקות של סאלו עם מעט שום על לחם שיפון או על לחם שחור מתערובת של קמח שיפון וחיטה הן חטיף מסורתי הנאכל בעת שתיית וודקה או הורילקה.
בשימוש בסאלו כשומן לטיגון נותרות פיסות קטנות של בשר פריך (באוקראינית "שקבארקי", קרי גלדי שומן) שמעטרים בהן מנות תפוחי אדמה או ורניקי.
בעור העבה שצמוד לשומן הסאלו משתמשים לציר מרק הבורשט, אך הוא אינו נאכל ונזרק לאחר הבישול.
בתרבות הפופולרית

בהומור הרוסי והמזרח אירופאי בכלל, הסאלו נחשב כמאפיין סטראוטיפי של אוקראינה ותרבותה. בדיחות רבות סובבות סביב הסאלו כדבר שאליו משתוקק האוקראיני הטיפוסי יותר מכל.
באוקראינה נהוג לפרוס פרוסות דקות של סאלו ולהניח אותן על טוסט מלחם שחור ולהגיש בתוספת חרינובקה, שהיא משקה לאומי אוקראיני שעשוי מוודקה, חזרת ודבש.
סארי הילס

| --- | --- |

מלון קלוק ברחוב קראון
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  1.2 קמ"ר
 אוכלוסייה:  ‏
  ‑ בפרוור:  15,828 (10 באוגוסט 2021)
 קואורדינטות:  33°53′29″S 151°12′46″E﻿ / ﻿33.8914°S 151.2129°E﻿ / -33.8914; 151.2129
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןסארי הילס(למפת אוסטרליה רגילה) בריזבן קנברה מלבורן הובארט אדלייד פרת' דרוויןסארי הילס(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן סארי הילס(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן סארי הילס  he tabBackground:;tabBorder:#aaa;defaultTab:0;
סארי הילס (באנגלית: Surry Hills) הוא פרוור בסידני, המנוהל על ידי עיריית סידני (The City of Sydney).
גאוגרפיה

סארי הילס ממוקם מזרחית לתחנת הרכבת סנטרל, וגובל מצפון במרכז העסקים הראשי של סידני, במערב בהיימרקט ובצ'יפנדייל, במזרח במור פארק ופדינגטון ובדרום ברדפרן. הרחוב הראשי החוצה אותו מצפון לדרום הוא רחוב קראון, ומשני צידיו הרחובות אליזבת' ובורק. הרחובות החוצים הם דווינשייר, קליבלנד, פיליפ, פובו ואלביון.
היסטוריה

שטר הקניין הראשון בפרוור ניתן ב-1790 למייג'ור ג'וזף פובו, לשטח של 105 אקרים. השטח נקרא סארי הילס בעקבות חבל הארץ סארי הילס במחוז סארי באנגליה. רחוב פובו (Foveaux Street) בפרוור קרוי על שם אותו בעלים ראשון. השטח נמכר מספר פעמים וחולק שוב ושוב כשהשם סארי הילס שויך לבסוף רק לחלקו הגבוה. במאה ה-19 הוקמו בפרוור הווילות הראשונות של משפחות בעלות נכסים, שחיו לצד בתי פועלים ואזורים מסחריים שונים. ב-1820 הוקם בפרוור בית הקברות ברחוב דוונשייר ונחנך על ידי המושל מקווארי. וב-1906 נחנכה בסמוך תחנת הרכבת סנטרל.
קו החשמלית של וסט קנזינגטון דרך סארי הילס עבר דרך הפרוור במאה ה-19, והפסיק לפעול רק ב-1957, אז הוא הוחלף באוטובוסים. בעת פעילותו הוא הופעל על ידי חשמליות מונעות חשמל וקיטור, ואלו עברו ברחובות קראון, קליבלנד, פיליפ ושדרת טודמן.
תרבות

סארי הילס כולל מספר רב של מוסדות תפילה, תרבות ובילוי. בין השאר מצויים בו שמונה כנסיות (כולל קתולית, אנגליקנית ויוונית אורתודוקסית) ושני מסגדים. מצוי בפרוור ריכוז המסעדות הגדול ביותר מבין פרוורי סידני, והוא כולל נציגות למרבית המטבחים המגישים בעיר (בין השאר המטבח היפני, המטבח האינדונזי והמטבח הצרפתי).
בסארי הילס מספר רב של בניינים מהתקופה הוויקטוריאנית בעלי עיצוב אופייני (בניני שורה, הצמודים זה לזה). מבין בנייניו, 15 הוקצו לשימור כבנייני מורשת ניו סאות' ויילס, רובם ברחוב אלביון. בפרוור מספר רב של פאבים שנפתחו בתחילת המאה ה-20, עם עיצוב חזיתות ויקטוריאניות, אר דקו וארכיטקטורת פדריישן אוסטרלית.
בניין שהוכרז לשימור מורשת ניו סאות' ויילס, בין הרחובות קראון ודוונשייר
ניקולו זוקי

| --- | --- |

 לידה:  6 בדצמבר 1586 פארמה, דוכסות פארמה 
 פטירה:  21 במאי 1670 (בגיל 83) רומא, מדינת האפיפיור 
 ענף מדעי:  פיזיקה,אסטרונומיה
 מקום מגורים:  איטליה
 תרומות עיקריות
 זיהה שתי חגורות על פני השטח של צדק
 
ניקולו זוקי (באיטלקית: Niccolò Zucchi, (‏5 בדצמבר 1586 -21 במאי 1670) היה נזיר ישועי, אסטרונום ופיזיקאי איטלקי.
התעניינותו באסטרונומיה החלה כשהיה פרופסור באוניברסיטה האפיפיורית הגרגוריאנית, שם פגש את יוהאנס קפלר. ב-1616 הגה את השימוש במראה קעורה במקום בעדשה על מנת לרכז את האור, אולם לא הצליח לייצר מראה מדויקת לגמרי. אין זה מכדי לגרוע מהישגו של זוקי, תכנון אבטיפוס לטלסקופ מחזיר אור, אותו שכלל אייזק ניוטון. עם טלסקופ זה היה האדם הראשון שזיהה שתי חגורות על פני השטח של צדק (ב-17 במאי 1630) ובחן כתמים שמצא על מאדים (1640). על שמו נקרא מכתש זוקיוס שנמצא על הירח.
ניגוני ברסלב

המוזיקה החסידית בחסידות ברסלב תופסת חשיבות כחלק מהשקפת החסידות. חשיבות השמחה בחסידות זו המתבטאת אף בשירה מתבטאת בדברי רבי נחמן מברסלב שאמר שאם היו שומעים רק תורה אחת שהוא אומר עם הניגון והריקוד שלה היו כולם בטלים בביטול גמור
כמו כן בברסלב קיימת חשיבות למנגן
רוב ככל השירים המבוססים על ליקוטי מוהר"ן הם על פי ניגוני ברסלב יוצא מהכלל הוא שירה של נעמי שמר "שירת העשבים" שמבוסס על ליקוטי מוהר"ן אם כי אינו "שיר ברסלבי" מובהק.
התיקון הידוע בברסלב "תיקון הכללי" מבוסס גם הוא על תיקון הנגינה.
סוגי הניגונים בברסלב

ניגוני ברסלב נחלקים לניגונים המסורתיים, ולניגונים החדשים, בדרך כלל בסגנון מודרני (מוזיקה יהודית מקורית או סגנונות מערביים מודרניים) ובעל תכנים נועזים. הניגונים החדשים בדרך כלל חוברו על ידי מצטרפים חדשים לחסידות ברסלב, בעיקר מוזיקאים בעלי תשובה, ולא התקבלו כחלק מניגוני ברסלב.
הניגונים המסורתיים מתחלקים למספר סוגים:
זמירות שבת, פסוקים וקטעי תפילה, לדוגמה "אזמר בשבחין", "עוז והדר לבושה", ו"לכה דודי". חלק מהניגונים נלקחו מחסידויות אחרות (לדוגמה הניגון "אשת חיל" שהולחן על ידי דודו של רבי נחמן, רבי ברוך ממז'יבוז'), ואף ממקורות לא יהודיים (כדוגמת הניגון "אדיר איום ונורא" המושר במוצאי שבת, שהועתק לברסלב על ידי רבי אפרים בן נפתלי, תלמידו של מוהרנ"ת).
ניגונים חסידיים ללא מילים (לדוגמה "דער פרומער ניגון" - ניגון היראה)
שירים שמקורם מליקוטי מוהר"ן ("מצווה גדולה להיות בשמחה תמיד", "אין שום יאוש בעולם כלל")
בנוסף לכך ישנם שירים על גדולת חסידות ברסלב ורבי נחמן, כמו "שיר לידידות" של רבי יצחק ברייטער,  "אומן אומן ראש השנה" ו"מי יתן לי אבר כיונה אעופה לציון הקדוש אומנה",
הניגונים החדשים מתחלקים אף הם למספר סוגים וסגנונות:
שירי תפילות ופסוקים
שירים רבים על גדולתו של רבי נחמן וחסידות ברסלב ("אשרינו שיש לנו רבי כזה")
שירים על מושגי יסוד מחסידות ברסלב כמו שמחה, קימה לתיקון חצות, מלחמת היצר, התקשרות לרבי נחמן וכדומה,
אצל חסידי הרב ישראל דב אודסר, שירים הכוללים את הסיסמה נ נח נחמ נחמן מאומן ("קוראים לו נ נח נחמ נחמן מאומן")
נגני ברסלב ידועים > מוזיקאים

משה שלגי
חיליק פרנק
אברהם לייב בורשטיין
דוד (גולן) גולדמן
נחמן צוקר
אברהם בלטי
נגני ברסלב ידועים > זמרים ומלחינים

אביתר בנאי
אברהם אבוטבול
אורי אדלר
ארז לבנון
ביני לנדאו
דוד רפאל בן-עמי
יואל טייב והתכלת
יוסף קרדונר
יצחק פוקס
ירמיהו פיחה
ישראל דגן
סיני תור
עדי רן
שולי רנד
שיבי קלר
גדי פוגאטש
דני ממן
יצחק שפירא
הערות שוליים

↑  "אין אדם שר שירה אלא מתוך שמחה וטוב לבב" - רש"י מסכת ערכין דף יא עמוד א
↑  חיי מוהר"ן סימן ש"מ
↑  "הנה מי ששומע נגינה ממנגן רשע, קשה לו לעבודת הבורא, וכששומע ממנגן כשר והגון אזי טוב לו" - ליקוטי מוהר"ן סימן ג
↑  מוהר"ן="מורנו ורבינו הרב רבי נחמן"
↑  לקוטי מוהר"ן תנינא סג.  וראו הטקסט המלא בערך שירת העשבים
↑  ליקוטי מוהר"ן תנינא סימן כד
↑  מבוסס על תהלים נה,ז: "ואמר מי יתן לי אבר כיונה אעופה ואשכונה"
↑  לשמיעת השיר - הקליקו כאן
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
סופי טרדוול

| --- | --- |

 לידה:  3 באוקטובר 1885 סטוקטון, ארצות הברית 
 פטירה:  20 בפברואר 1970 (בגיל 84) טוסון, ארצות הברית 
 מדינה:  ארצות הברית 
 מקום לימודים:  אוניברסיטת קליפורניה בברקלי 
 שפות היצירה:  אנגלית 
 יצירות בולטות:  מאכינל, Highway 
 
סופי טרדוול
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
סופי טרדוול (באנגלית: Sophie Treadwell;‏ 3 באוקטובר 1885 – 20 בפברואר 1970) הייתה מחזאית ועיתונאית אמריקאית שפעלה במחצית הראשונה של המאה העשרים.
נבחרת בוליביה בכדורגל

נבחרת בוליביה בכדורגל היא נבחרת הכדורגל הלאומית של בוליביה. הדירוג הנוכחי של נבחרת בוליביה ברשימת הדירוג של פיפ"א, הוא המקום ה-83 בעולם, נכון ל-19 בספטמבר 2024; הניקוד הוא 1,293.76 – עלייה של 6 נקודות לעומת ניקוד קודם. דירוג השיא 18 נמדד לראשונה ביולי 1997, והדירוג הנמוך ביותר 115 נמדד לראשונה באוקטובר 2011.
נבחרת בוליביה העפילה שלוש פעמים לגביע העולם בכדורגל, בפעמיים הראשונות בשנים 1930 ו-1950 והפעם השלישית, לאחר תקופה של יותר מ-40 שנה, ב-1994.
במונדיאל 1994 שיחקה בוליביה במשחק הפתיחה נגד אלופת העולם דאז, נבחרת גרמניה, שניצחה אותה בתוצאה 1:0 משער של יורגן קלינסמן. מרקו אצ'ווארי, שנחשב לשחקן הטוב ביותר בבוליביה בשנות ה-90, הורחק מהמשחק שלוש דקות בלבד לאחר שנכנס כמחליף.
בוליביה מעולם לא עברה את הסיבוב הראשון בטורניר גביע העולם בכדורגל.
בוליביה זכתה פעם אחת בטורניר הקופה אמריקה, בשנת 1963.
היסטוריה

בוליביה השתתפה לראשונה בקופה אמריקה 1926 וסיימה במקום החמישי והאחרון, כאשר היא מפסידה בכל משחקיה. שנה לאחר מכן שוב השתתפה בוליביה בקופה אמריקה וסיימה במקום הרביעי והאחרון כאשר שוב היא מפסידה בכל משחקיה. בוליביה הוזמנה לשחק בטורניר גמר גביע העולם הראשון, מונדיאל 1930, אך הובסה בשלב הבתים 4-0 על ידי יוגוסלביה וברזיל. בוליביה לא השתתפה בטורניר המוקדמות של שני המונדיאלים הבאים. בוליביה שבה להשתתף בקופה אמריקה 1945 לאחר שפרשה מששת הטורנירים הקודמים. לראשונה בוליביה לא הפסידה בכל משחקיה, כאשר היא מסיימת שניים ממשחקיה בתיקו (מול קולומביה ואקוודור) ובכך לראשונה לא סיימה במקום האחרון בטורניר. בקופה אמריקה 1949 השיגה בוליביה את ניצחונה הראשון בטורניר גדול, 2-3 על צ'ילה ובהמשך ניצחה שלושה משחקים נוספים בדרך להישג שיא שלה עד אז, מקום הרביעי מתוך 8 נבחרות. בוליביה העפילה למונדיאל 1950 מבלי ששיחקה בטורניר המוקדמות בעקבות פרישתה של ארגנטינה. בטורניר הגמר הובסה בוליביה 8-0 על ידי אורוגוואי והודחה. בוליביה השתתפה לראשונה במוקדמות מונדיאל 1958, אך לא העפילה לטורניר הגמר בעקבות הפסד חוץ לארגנטינה במחזור הסיום של שלב הבתים. בוליביה לא העפילה למונדיאל 1962 לאחר שלא עברה את אורוגוואי בצמד המשחקים על ההעפלה לטורניר הגמר.
בוליביה אירחה לראשונה בתולדותיה את קופה אמריקה 1963 ובו זכתה לראשונה בתולדותיה לאחר שסיימה בתיקו 4-4 עם אקוודור ובהמשך ניצחה 1-2 את קולומביה, 2-3 את פרו, 0-2 את פרגוואי, 2-3 את ארגנטינה ו-4-5 את ברזיל. זהו הישגה הגדול ביותר של בוליביה עד היום, הישג שהושפע לא מעט מהאוויר הדליל בגבהים של בוליביה שתרם ליתרון הביתיות של הנבחרת.
בוליביה לא הצליחה להעפיל לטורנירי המונדיאל הבאים. במוקדמות מונדיאל 1978 סיימה בוליביה במקום הראשון בשלב הבתים הראשון, כאשר היא מקדימה את אורוגוואי וונצואלה והעפילה לשלב הבתים השני. בשלב זה הפסידה בוליביה לברזיל ופרו ועקב כך התמודדה מול הונגריה בצמד משחקיה פלייאוף על העלייה למונדיאל. בוליביה הובסה 6-0 בהונגריה והפסידה בביתה 3-2.
בוליביה העפילה למונדיאל 1994, לראשונה דרך טורניר המוקדמות, לאחר שסיימה במקום השני בבית המוקדמות אחרי ברזיל ולפני אורוגוואי, אקוודור וונצואלה. בכך חזרה בוליביה לטורניר הגמר אחרי 44 שנים. בשלב הבתים בטורניר הגמר הפסידה בוליביה לאלופת העולם גרמניה 1-0 במשחק הפתיחה של הטורניר. בהמשך סיימה בוליביה בתיקו 0-0 עם קוריאה הדרומית והפסידה לספרד 3-1. בוליביה סיימה במקום האחרון בבית.
בוליביה אירחה בפעם השנייה בתולדותיה את קופה אמריקה 1997. היא ניצחה בכל משחקיה בשלב הבתים את ונצואלה, פרו ואורוגוואי. בשלב רבע הגמר היא גברה על קולומביה 1-2 ובחצי הגמר ניצחה את מקסיקו 1-3 והעפילה לראשונה למשחק הגמר של הקופה אמריקה. במשחק הגמר הפסידה בוליביה לברזיל 3-1 וסיימה במקום השני, ההישג הטוב ביותר של הנבחרת בקופה אמריקה מאז 1963.
בעקבות ההישג השתתפה בוליביה לראשונה בתולדותיה בגביע הקונפדרציות 1999. בשלב הבתים סיימה בוליביה בתיקו 2-2 עם מצרים ובתיקו 0-0 עם ערב הסעודית. במשחקה האחרון הפסידה בוליביה למקסיקו המארחת 1-0 וסיימה במקום השלישי בבית.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואי 1930 | סיבוב ראשון | 2 | 0 | 0 | 2 | 0 | 8 |
הממלכה האיטלקית 1934: לא נרשמה
צרפת 1938: לא נרשמה
| ברזיל 1950 | סיבוב ראשון | 1 | 0 | 0 | 1 | 0 | 8 |
שווייץ 1954: רישום נדחה על ידי פיפ"א
שוודיה 1958: לא העפילה
צ'ילה 1962: לא העפילה
אנגליה 1966: לא העפילה
מקסיקו 1970: לא העפילה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
מקסיקו 1986: לא העפילה
איטליה 1990: לא העפילה
| ארצות הברית 1994 | סיבוב ראשון | 3 | 0 | 1 | 2 | 1 | 4 |
צרפת 1998: לא העפילה
קוריאה הדרומית יפן 2002: לא העפילה
גרמניה 2006: לא העפילה
דרום אפריקה 2010: לא העפילה
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 3/22 | 6 | 0 | 1 | 5 | 1 | 20 |
משחקי תיקו כוללים גם משחקים שהוכרעו בבעיטות הכרעה
קופה אמריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ארגנטינה 1916: לא נרשמה
אורוגוואי 1917: לא נרשמה
ברזיל 1919: לא נרשמה
צ'ילה 1920: לא נרשמה
ארגנטינה 1921: לא נרשמה
ברזיל 1922: לא נרשמה
אורוגוואי 1923: לא נרשמה
אורוגוואי 1924: לא נרשמה
ארגנטינה 1925: לא נרשמה
| צ'ילה 1926 | מקום חמישי | 4 | 0 | 0 | 4 | 2 | 24 |
| פרו 1927 | מקום רביעי | 3 | 0 | 0 | 3 | 3 | 19 |
ארגנטינה 1929: פרשה
פרו 1935: פרשה
ארגנטינה 1937: פרשה
פרו 1939: פרשה
צ'ילה 1941: פרשה
אורוגוואי 1942: פרשה
| צ'ילה 1945 | מקום שישי | 6 | 0 | 2 | 4 | 3 | 16 |
| ארגנטינה 1946 | מקום שישי | 5 | 0 | 0 | 5 | 4 | 23 |
| אקוודור 1947 | מקום שביעי | 7 | 0 | 2 | 5 | 6 | 21 |
| ברזיל 1949 | מקום רביעי | 7 | 4 | 0 | 3 | 13 | 24 |
| פרו 1953 | מקום שישי | 6 | 1 | 1 | 4 | 6 | 15 |
צ'ילה 1955: פרשה
אורוגוואי 1956: פרשה
פרו 1957: פרשה
| ארגנטינה 1959 | מקום שביעי | 6 | 0 | 1 | 5 | 4 | 23 |
אקוודור 1959: פרשה
| בוליביה 1963 | מקום ראשון | 6 | 5 | 1 | 0 | 19 | 13 |
| אורוגוואי 1967 | מקום שישי | 5 | 0 | 1 | 4 | 0 | 9 |
| 1975 | סיבוב ראשון | 4 | 1 | 0 | 3 | 3 | 9 |
| 1979 | סיבוב ראשון | 4 | 2 | 0 | 2 | 4 | 7 |
| 1983 | סיבוב ראשון | 4 | 0 | 2 | 2 | 4 | 6 |
| ארגנטינה 1987 | סיבוב ראשון | 2 | 0 | 1 | 1 | 0 | 2 |
| ברזיל 1989 | סיבוב ראשון | 4 | 0 | 2 | 2 | 0 | 8 |
| צ'ילה 1991 | סיבוב ראשון | 4 | 0 | 2 | 2 | 2 | 7 |
| אקוודור 1993 | סיבוב ראשון | 3 | 0 | 2 | 1 | 1 | 2 |
| אורוגוואי 1995 | רבע גמר | 4 | 1 | 1 | 2 | 5 | 6 |
| בוליביה 1997 | מקום שני | 6 | 5 | 0 | 1 | 10 | 5 |
| פרגוואי 1999 | סיבוב ראשון | 3 | 0 | 2 | 1 | 1 | 2 |
| קולומביה 2001 | סיבוב ראשון | 3 | 0 | 0 | 3 | 0 | 7 |
| פרו 2004 | סיבוב ראשון | 3 | 0 | 2 | 1 | 3 | 4 |
| ונצואלה 2007 | סיבוב ראשון | 3 | 0 | 2 | 1 | 4 | 5 |
| ארגנטינה 2011 | סיבוב ראשון | 3 | 0 | 1 | 2 | 1 | 5 |
| צ'ילה 2015 | רבע גמר | 4 | 1 | 1 | 2 | 4 | 10 |
| ארצות הברית 2016 | סיבוב ראשון | 3 | 0 | 0 | 3 | 2 | 7 |
| ברזיל 2019 | סיבוב ראשון | 3 | 0 | 0 | 3 | 2 | 9 |
| ברזיל 2021 | סיבוב ראשון | 4 | 0 | 0 | 4 | 2 | 10 |
| ארצות הברית 2024 | סיבוב ראשון | 3 | 0 | 0 | 3 | 1 | 10 |
| סה"כ | 29/48 | 122 | 20 | 26 | 76 | 109 | 308 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
ערב הסעודית 1997: לא העפילה
| מקסיקו 1999 |  | סיבוב ראשון | 3 | 0 | 2 | 1 | 2 | 3 |
קוריאה הדרומית יפן 2001: לא העפילה
צרפת 2003: לא העפילה
גרמניה 2005: לא העפילה
דרום אפריקה 2009: לא העפילה
ברזיל 2013: לא העפילה
רוסיה 2017: לא העפילה
| סה"כ |  | 1/10 | 3 | 0 | 2 | 1 | 2 | 3 |
שחקנים מפורסמים

מרקו אצ'ברי
חיימה מורנו
ארווין סאנצ'ס
לואיס קריסטלדו
מרסלו מורנו
רונאלד ראלדס
מרקו סאנדי
חוליו ססאר בלדביאסו
חואקין בוטרו
קרלוס ארווין אריאס
ויקטור אוגרטה
חואן מנואל פנייה
שיאי שחקנים

נכון ל-1 ביולי 2024.
שיאי שחקנים > שיאני ההופעות

| דירוג | שחקן | הופעות | שערים | שנים |
| --- | --- | --- | --- | --- |
| 1 | מרסלו מורנו | 108 | 31 | 2007–הווה |
| 2 | רונלד ראלדס | 102 | 3 | 2018-2001 |
| 3 | לואיס כריסטאלדו | 94 | 4 | 1989–2005 |
| 4 | מרקו סאנדי | 93 | 6 | 1993–2003 |
| 5 | חוסה מילטון מלגאר | 89 | 6 | 1980–1997 |
| 6 | חואן קרלוס ארסה | 88 | 15 | 2004–2022 |
| 6 | קרלוס בורחה | 88 | 1 | 1979–1995 |
| 8 | חוליו ססאר בלדיביאסו | 86 | 15 | 1991–2005 |
| 9 | חואן מנואל פנייה | 85 | 1 | 1991–2009 |
| 9 | מיגל רימבה | 85 | 0 | 1989–2000 |
שיאי שחקנים > מלכי השערים

| דירוג | שחקן | שערים | הופעות | יחס | שנים |
| --- | --- | --- | --- | --- | --- |
| 1 | מרסלו מורנו | 31 | 108 | 0.29 | 2007–הווה |
| 2 | חואקין בוטרו | 20 | 48 | 0.42 | 1999–2009 |
| 3 | ויקטור אוגרטה | 16 | 45 | 0.36 | 1947–1963 |
| 4 | קרלוס אראגונס | 15 | 29 | 0.52 | 1977–1981 |
| 4 | ארווין סאנצ'ס | 15 | 57 | 0.26 | 1989–2005 |
| 4 | חוליו ססאר בלדיביאסו | 15 | 85 | 0.18 | 1991–2005 |
| 4 | חואן קרלוס ארסה | 15 | 88 | 0.17 | 2004–2022 |
| 8 | מקסימו אלקוסר | 13 | 22 | 0.59 | 1953–1963 |
| 8 | מרקו אצ'ווארי | 13 | 71 | 0.18 | 1989–2003 |
| 10 | מיגל אגילאר | 11 | 32 | 0.34 | 1977–1983 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
מרסלו מורנו שיאן ההופעות (108) ומלך שערי (31) נבחרת בוליביה בכל הזמנים
ניקולו מרצ'לו

| --- | --- |

 לידה:  1397 ונציה, הרפובליקה של ונציה 
 פטירה:  1 בדצמבר 1474 (בגיל 77 בערך) ונציה, הרפובליקה של ונציה 
 מדינה:  הרפובליקה של ונציה 
 מקום קבורה:  כנסיית הקדושים ג'ובאני ופאולו 
 תפקיד:  דוכס ונציה (13 באוגוסט 1473–1 בדצמבר 1474) 
 
שלט האצולה של ניקולו מרצ'לו.
ניקולו מרצ'לו (באיטלקית: Nicolo Marcello;‏ 1399 לערך - 1 בדצמבר 1474) היה הדוכס ה-69 של ונציה. מרצ'לו כיהן כדוג'ה מאז מינויו, ב-13 באוגוסט 1473, ועד פטירתו.
מרצ'לו היה סוחר עשיר בטרם החל לכהן בתפקידים רשמיים בממשלת לה סרניסימה, כגון יושב ראש מועצת העשרה, קונסיליירי של הדוג'ה (יועץ אישי - consigliere) ומנהל מבני הממשל בכיכר סן מרקו.
מרצ'לו נישא פעמיים: בראשונה לביאנקה באבאריגו, ובשנייה לקונטארינה קונטאריני (להם נולדה בת).
בעת בחירתו לתפקיד, בשנת 1473, מרצ'לו נבחר על פני פייטרו מוצ'ניגו ואנדראה ונדראמין (שניהם נבחרו לימים לתפקיד הדוג'ה).
במהלך כהונתו הקצרה פעם מרצ'לו לשיפור המצב הכלכלי של ונציה, והטביע מטבעות כסף שנקראו על שמו - "מרצ'לו". במותו, תרם מרצ'לו את מרבית רכושו למוסדות צדקה.
מרצ'לו נקבר בכנסיית סנטה מרינה. בעת שיפוץ הכנסייה בשנת 1818 נבנה עבורו קבר חדש מעשה ידי האמן פייטרו לומבארדו בבזיליקת דנטי ג'ובאני אי פאולו.
הדיוקן הידוע של מרצ'לו, מעשה ידי טיציאן, ציור במהלך המאה ה-15, שנים רבות לאחר מותו של מרצ'לו, וככל הנראה על בסיס של דיוקן קדום יותר.